钦定古今图书集成/明伦汇编/官常典/第617卷 > 吴惠
## 钦定古今图书集成/明伦汇编/官常典/第617卷 > 吴惠

按《广西通志》：“惠字孟仁，吴县人。景泰间为行人，使占
城还，擢知桂林。时义宁诸蛮因武冈、新宁有叛苗僭
称广通王者，遣使结连，授伪官爵，诱与俱叛，尚未听
从。藩宪据谍言欲先发，惠执不可，请自往探其实以
报。是日单舆径至义宁。明日入都，廒等呰谕蛮首杨
文伯，使相传谕，勿得辄听叛苗诳诱。文伯叩首谢，随”
唤诸蛮护惠还郡。惠率文伯谒藩宪，乃释去，不问叛
苗，扬言已得义宁蛮助，恐喝州县，惠不为动。久之，义
宁无一叛者。兵部尚书于谦劾总兵武毅黜不用，惠
即上言毅功过相当，黜似太甚。谦劾惠，上言德政。惠
闻，略无惧色，但曰：“百闻不如一见。司马虽贤，高坐署
中，安知驱驰瘴乡苦哉？”既得报，贳不治？惠言陈都督
旺代武，恐广无宁日。后卒如惠言。在郡十年，擢广东
参政以去。